
Molnár Gyula képviselő, a bizottság elnöke

Köszöntöm a megjelenteket, megállapítom, hogy a bizottsági ülés határozatképes. A mai ülés jegyzőkönyvét Aranyi János Gábor fogja aláírni. Javasolta, hogy a 2024. október 22-i testületi ülés elé kerülő alábbi napirendi pontokat tárgyalja meg és véleményezze a bizottság.  
Elnök úr megkérdezi a bizottság tagjaitól, hogy ki ért egyet a napirendi pontokkal?

A bizottság tagjai 6 igen szavazattal, ellenszavazat nélkül az alábbi határozatot hozták:

1/2024. (X.22.) P. Ü. H. V. Biz. normatív határozata

Napirend elfogadása

(2024. október 22.)

I. Pénzügyi, Ügyrendi, Humán és Városgazdálkodási Bizottság
 ügyrendjének elfogadása

                     II.2.)       Beszámoló a 2023/2024. tanév eredményeiről
                     III.3.)     Tájékoztató a bölcsőde nevelési-gondozási évéről

A napirendi pontok elfogadása után megkezdődött azok egyenkénti tárgyalása.

I. Napirend:
      Pénzügyi, Ügyrendi, Humán és Városgazdálkodási Bizottság
      ügyrendjének elfogadása
             Előterjesztő: Molnár Gyula képviselő, a bizottság elnöke

             Előterjesztésért felelős: Nagy Erzsébet jegyző

            Témafelelős: Molnár Gyula elnök

Molnár Gyula képviselő, a bizottság elnöke

Jegyző asszony elkészítette az ügyrendelet, amit aktualizálni kellett. A feladatok bővültek, néhány aktualitás van benne, valamint a bizottság 6 főből álló létszáma jelenik meg benne.
Megkérdezem a bizottság tagjaitól, hogy van-e valakinek kérdése a napirenddel kapcsolatban?

A bizottság tagjai részéről kérdés nem merült fel. 

Molnár Gyula képviselő, a bizottság elnöke

Megkérdezem a bizottság tagjaitól, hogy ki ért egyet az ügyrend elfogadásával?

A bizottság tagjai 6 igen szavazattal, ellenszavazat nélkül az alábbi határozatot hozták:

2/2024. (X.22.) P.Ü.H.V. Biz.hat.

P.Ü.H.V. Bizottság ügyrendje

















H a t á r o z a t
 1./ A Pénzügyi, Ügyrendi és Városgazdálkodási Bizottság megtárgyalta az előterjesztésben szereplő bizottsági ügyrendet és azt jóváhagyta.
2./  Ezen határozatról értesül:

- Molnár Gyula képviselő, a bizottság elnöke
II. Napirend:
     2.) Beszámoló a 2023/2024. tanév eredményeiről
          Előterjesztő: Vörös Sándor polgármester 
          Előterjesztésért felelős: oktatási intézmények vezetői

          Témafelelős: Sándor Zsombor képviselő, a bizottság elnökhelyettese
Molnár Gyula képviselő, a bizottság elnöke

A napirend témafelelőse Sándor Zsombor, ezért felkérem, hogy ismertesse a napirendet. 

Sándor Zsombor, a bizottság elnökhelyettese

Szeretettel köszöntök mindenkit, kezdeném olyan sorrendben a beszámolók bemutatását, ahogy a listán szerepelnek. Egyébként a beszámolók között összefüggések vannak. Először a Petőfi Sándor Általános Iskola beszámolóját beszélnénk át. Számomra érdekes volt, hogy a pedagógusok nyugdíjba vonulása és elvándorlása elég jelentős volt az elmúlt évben, ami megterhelő volt az intézménynek. Viszont látom, hogy sikerült megoldani ezt a problémát. A szakkörök kérdése felmerült a tavalyi évben, ami az idei évben már nem merülhet fel, mert rengeteg féle foglalkozást láthattunk a beszámolóban. A beszámolóban benne volt, hogy a tantárgyfelosztáson kívül végezték a pedagógusok ezt a tevékenységet. Kérdésem, hogy kaptak-e érte juttatást, vagy önszorgalomból végezték?
Squor Mária igazgató (Dunavecsei Petőfi Sándor Általános Iskola)

Az előző tanévben, amiről a beszámoló szól teljesen önszorgalomból, térítés nélkül végezték a pedagógusok. Ebben a tanévben a teljesítményértékelés keretében már sikerült megoldani azt, hogy mint egyéni célokat válasszák, így sikerült betenni a tantárgyfelosztásba. 

Sándor Zsombor, a bizottság elnökhelyettese

Erről is szól a TÉR, hogy plusz tevékenységeket végezzenek az emberek. A pedagógusok továbbképzéseken is vettek részt, így a 120 órás továbbképzést teljesítette, egy pedagógus van megemlítve, hogy egy pici lemaradása van, de százalékosan ő sem áll rosszul. Ez is egy kiemelkedő dolog. A lakásotthonból érkező gyermekek – akik a református iskolában ugyanúgy problémát jelentenek – akiket ide hoznak nagyon súlyos problémás, szökős gyermekek, aki a lemorzsolódásos statisztikát emelik. Miközben felveszünk olyan gyermeket, aki egymagában túltesz az egész intézményen. A lemorzsolódási statisztikával kapcsolatban, a hiányzási statisztikánál az igazolatlan hiányzások több mint a felét egy tanuló végezte. Sajnos mutatják a rossz példát a többi gyermeknek, akik itt vannak nálunk és viszik a rosszba őket. Jó volt látni a továbbtanulási mutatókat: a gimnáziumba 7 tanulót, technikumba 16 tanuló, szakképző intézménybe 9 tanuló tanul tovább, ez egy fontos dolog, hogy minden diák tudott tovább menni. A nagytöbbséget első helyre vettek fel, volt, akit a második megjelölt helyre. Fontos, hogy a kompetenciamérésekről is pár szót ejtsünk.  Tavaly is elhangzott, hogy nem lehet olyan ráhatásunk a digitális kompetenciamérésekre, mint ami a papíralapúnál volt. Most már kattint egyet és továbbmegy a gép és nem tudjuk azt sem ellenőrizni, hogy minden feladatot megcsinált-e, nem maradt-e ki véletlenül feladat. Látom, hogy a német nyelvoktatás kiemelkedő.
Vörös Sándor polgármester 

Hány német nyelvet tanuló gyermek van?

Dér Gabriella képviselő, a bizottság tagja, igazgató helyettes

Sajnos a létszám kevés, 10 tanuló körül van.

Vörös Sándor polgármester 

Elmondható, hogy 200 gyermekből 10 gyermek jól teljesít, én ezt elég gyengének ítélem meg. 

Sándor Zsombor, a bizottság elnökhelyettese

Arányaiban a többség szakkörre is jár.

Dér Gabriella képviselő, a bizottság tagja, igazgató helyettes

A német szakkör nem azokat jelenti, akik németet tanulnak. Ez inkább egy ráhangoló, játékos szakkör volt az előző tanévben a kisebbeknek. 

Sándor Zsombor, a bizottság elnökhelyettese

Jó látni, hogy a versenyeken jó eredményeket ért el az iskola, van fejlődés, van előrelépés. Jó volt együtt lenni az okostanterem átadásán. Meg kell említenem, hogy van a település 2 olyan intézmény, ahová a gyerekeket lehet hozni, jól felkészült pedagógusok vannak, jó lehetőségek állnak a gyermekek számára. Nem kell Dunavecséről másik településre elvinni a diákokat. Kérdésem, hogy van-e az iskola beszámolójával kapcsolatban kérdés?

Tóth József a bizottság tagja

Én nem vagyok ilyen optimista, mint az előttem felszólaló. Nagyon jó ez a beszámoló, de olyan, mintha két héttel ezelőtti időjárás előrejelzést olvasnánk el. Az idei tanévből nem tudunk semmit, bár tudom nem feladat, jó lett volna látni, hogy az idei évkezdés hogyan indult el. Erről semmit nem tudni. Sajnos 48 gyermekből 27 választotta a Petőfit, ez aggályos részemről, hogy ennyi gyermek másik intézményt választott. Kérdésem, hogy van-e erre tervetek, hogyan kellete ezt kiküszöbölni? Nem tudom mi lett a tetőszerkezettel, mert nem láttam, hogy lebontották volna, illetve felújították volna. Az anyagban is benne van, hogy az cserére szorul. Ezzel történik valami? Nagyon sok szülő mondja, hogy az első osztályban a fekete pontot el kellene felejteni. 
Dér Gabriella képviselő, a bizottság tagja, igazgató helyettes

Nincs fekete pont.

Tóth József a bizottság tagja

Színekkel különbözteti meg a gyerekek magaviseletét. Ezt nagyon sérelmezik a szülők, hogy stresszelik a gyermekeket. 

Squor Mária igazgató (Dunavecsei Petőfi Sándor Általános Iskola)

Miért nem nekünk mondják el, ha problémájuk van?

Tóth József a bizottság tagja

Apostagon ilyen nincs, ott pozitív megerősítés van, negatív nincs. Nagyon sok gyerek hasfájással, szorongással megy az iskolába. Ez főleg az elsős gyermekekre vonatkozik. Egy kis gyermek ettől stresszeli magát. 

Vörös Sándor polgármester

A beszámolót áttekintve, kapcsolódnék a Zsombor által említett kompetenciamérésre. A németen kívül, mindenben az országos átlag alatt teljesített az iskola, az összesbe. Ez sajnos a gáz kategória. Ha egy pedagógiai eloszlást nézek, és azt mondjuk, hogy kiegyensúlyozott a teljesítmény, mert vannak gyengébbek, meg jobbak, akkor az egyik eredménynek felette kellene lenni, a másiknak alatta, jobbra-balra kellene szórnia. De ha ennek a mezőjét és a szórásértékét megnézzük, akkor ez egyértelmű, hogy a mediántól balra fog eltolódni. Ezt azt jelenti, hogy probléma van. Aki tanult pedagógiát, az egyértelműen tudja és látja. Tehát itt egyértelmű probléma van, hogy a gyerekek teljesítése az átlag alatt szór. Ez mindenképpen megoldásra vár. A gazdasági programban benne van, hogy elfogadhatatlan, hogy ne legyen bizonyos tantárgyakba helyben lévő pedagógus. Sajnos az utazó tanár délután nem fog szakkört tartani, vagy felkészítést tartani a továbbtanuló számára. Ez egyértelműen olyan terület, amit fejleszteni kell az iskolával kapcsolatosan. Azt gondolom, mint a település állami intézménye irányába ezt az elvárásunkat joggal fogalmazhatjuk meg, mint az iskola, mint az intézményfenntartója felé.  A tankerületnek jeleztem, hogy elfogadhatatlan tartjuk a karbantartás néven folytatott semmit. Egy négyzetméter tisztasági meszelés nem volt az épületben – ezt kikérem a városi önkormányzat nevében, mert ez az épület az önkormányzat tulajdona. Nem azért adtuk oda, hogy tönkre menjen. Javaslom, hogy hozzunk határozatot, hogy kérjük a karbantartás megoldását a tankerült részéről, mert mi ezt nem tudjuk elfogadni. Ugyanezt a levelet küldjük el az országgyűlési képviselőnek is. Életveszélyes a csatorna, a bölcsődében nem tudják a gyermekeket kiküldeni az udvarra. A problémát megmutattuk a tankerület képviselőjének is, remélem kötöttek már szerződést a veszély megoldására. Kérdésem, hogy volt-e a diákotthonban legalább 1 m2 festés a nyáron?
Pavelkó Nikoletta igazgató helyettes (Duna Menti EGYMI)

Igen, volt. 

Vörös Sándor polgármester

A Petőfibe null négyzetméter volt. Elfogadhatatlannak tartom, hogy a többségi iskolába egyáltalán nem volt festés. A másik a karbantartásnak a hiánya. Az apróbb, igazán szakértelmet csak kézügyességet igénylő feladatokra gondolok. Erre a feladatra az M. Péter nevű dolgozó a hivatott. Ezt is kértem a tankerülettől és kérem tőled is, illetve írásban is kérni fogom, hogy a dolgozó 8 óráját ketté kell bontani. Az egyik 4 órában a Petőfi igazgatója a főnöke, a másik négy órában pedig az EGYMI igazgatója a főnöke. A dolgozó nem sérül, de így számon lehet kérni tőle a munkát. 

Pavelkó Nikoletta igazgató helyettes (Duna Menti EGYMI)

Úgy állapodtam meg a dolgozóval, hogy adok neki munkalapot, ki kell neki tölteni minden nap, hogy mikor melyik helyszínen van, és milyen munkát végez. Hétfőn le kell adni az előző hetit és én azt ellenőrzőm. Én szoktam heti karbantartási körbejárást csinálni, az Igazgató asszonnyal megállapodtunk abban, hogy mi fogjuk egymás között, hogy mikor milyen feladatot kell elvégeznie. 
Vörös Sándor polgármester

Sokkal megnyugtatóbb az, ha a Marika dolgozója lesz, mert akkor mondhatja neki, hogy vagy megcsinálja vagy elküldi. Nem fogod tudni visszaellenőrizni, hogy elvégezte-e a Petőfibe a munkát vagy sem. Én itt érzek hiányosságot. Kereshetjük az okot, hogy miért megy el a gyermek másik iskolába. Először nem azt keressük, hanem keressük meg magunkba azokat a pontokat, ahol fejleszteni tudjuk az intézményt. Ebbe a dologba van az önkormányzatnak is feladata, felelőssége és ezért is javaslom határozatba a testületin megfogalmazni, mert igenis hangosan, kellő kitartással fogjuk kérni a csatorna és egyéb javítást mert máskülönben nem fogunk eljutni A-ből B-be. 

Tóth József a bizottság tagja

Ezt nem tudom, hogy miért marad el, én úgy tudom, hogy a Kiskőrösi Tankerületnek van egy éves karbantartási kerete, erre külön ott van a nyári karbantartás, amire külön le kell adni az igényt. Én még nem tapasztaltam azt, hogy visszautasították volna. Ehhez hozzájön a biztonságos iskolakezdés. Ha veszélyes a csatorna a biztonságos iskolakezdés előtt ezt a problémát le kellett volna adni. 

Squor Mária igazgató (Dunavecsei Petőfi Sándor Általános Iskola)

Már kettő éve folyamatosan leadjuk. A nyári karbantartásból azokat a lyukakat, amik a belső szigetelésen keletkeznek azáltal, hogy a gyerekek megfúrják, beszakadnak. Ezeket a hibákat megcsináltattuk. Amikor festettünk 2 évvel ezelőtt, akkor összesen 2 teremre volt elég a nyári karbantartási pénz, most a pénzt nem erre fordítottuk. A biztonságos iskolakezdésből a kicsiknek vettünk padokat, székeket. Ezeket is pótolni kellett és nekünk más nincs. Egy csomó olyan dolog köti meg a kezünket, ami más állami fenntartású intézményeket nem. A Borika a tanúm rá, hogy én minden eset megbeszélésen, EGYMI-s megbeszélésen mondom, hogy jó lenne, ha lakásotthon képviselői is ott lennének és hallanák azokat a problémákat, amiket elmondok. Nagy probléma, hogy nekik Kecskeméten van a központjuk és akik itt vannak akkora lemorzsolódásban dolgoznak a pedagógusok, hogy nincs ember aki elviseli ezért a fizetésért azt a körülményt, amibe nekik dolgozniuk kell. Olyan emberek dolgoznak ott, akik nem pedagógusok, megkérdőjelezhető, hogy mennyire kompetensek, ezeknek a gyermekeknek a nevelésében. A kompetenciamérés eredményeit természetesen mindig lehet javítani. Azt gondolom, hogy egy olyan település, mint Dunavecse, ahol átlagos beiratkozás van, akármit csinálunk az országos átlag alatt nincsenek annyival, hogy ez szignifikáns legyen. Ezt jelzi mindig a visszajelzésben az Oktatási Hivatal.  Ha megnézitek annyira megváltozott az osztály összetétele, Dunavecse lakossága – szociokulturális szempontból, hogy nem értelmiségiek válogatott gyermekeit tanítjuk. De természetesen ezen lehet javítani. Nagyon furcsa ez az új fajta mérés, nem lehet összehasonlítani. Némely természettudományos kérdésnél én is elgondolkodtam a válaszon. A bejáró pedagógusokkal kapcsolatban minden évben elmondom, hogy fizikából 5 óra van, kémiából 5 óra van, biológiából 5 óra van, a Honti Ritának 6 órája van. Erre nem lehet felvenni pedagógust. Ki az a pedagógus, aki idejönne úgy, hogy azt mondanám, akkor veszlek fel, ha rajtunk kívül még elmész három helyre. Ezért nem jönnek ide. Ez nagyon nagy probléma, a tantestület munkáját nagyon megnehezíti, ahhoz képest, ami 10-15 éve volt, hogy volt egy stabil tantestület, volt biológia-, fizika-, kémia szakos tanár és mindenkire minden feladatba lehetett számítani. Lehetetlen ilyen óraszámokkal embert találni. 
Sándor Zsombor, a bizottság elnökhelyettese

Láttam többen jelentkeznek pedagógus átképzésre.

Squor Mária igazgató (Dunavecsei Petőfi Sándor Általános Iskola)

Igen, a kollegák hajlandóak képezni magukat.  Ez bizonyítja azt, hogy az irányító szerv is tudja, hogy probléma van, mert 1-1,5 éves képzéseket indított el pedagógusoknak átképzésre, hogy legyenek szakosok, mert nincs elég ember. A tetőszerkezetet jeleztük többször, úgy tudom, hogy előző nyári teljes keretet a tetőszerkezet megjavítására gondoltam. De miután kiderült, hogy nem lehet javítgatni, hanem az egész tetőszerkezetet le kell cserélni, úgy tudom Polgármester úr a tankerülettel tárgyalt arról, hogy valami pályázaton közösen próbálnak indulni. Úgy tudom, hogy a bölcsőde oldalán az esőcsatorna kicserélésével kapcsolatban jutottatok valamire. 

Vörös Sándor polgármester

Én odaküldtem a vállalkozót. Sajnos nem vagyok arról meggyőződve, hogy történt is megrendelés. 
Squor Mária igazgató (Dunavecsei Petőfi Sándor Általános Iskola)

Annyira nincs szakember, hogy a bádogos munkára 1,5 évet vártunk. Egyébként a Belügyminisztérium zárolta a forrásokat, ha levelet írtok a képviselő úrnak, akkor Dr. Pintér Sándornak is legyetek szívesek címezni. Az okostanteremmel kapcsolatban: öröm, hogy van, de nem vehettünk egy 11 ezer forintos fúrót, hogy karbantartó feltehesse azt a tárgyat, amit a tanterembe vettünk. Visszamennék egy kicsit időben, amikor 2012-ben az államosítás történt, akkor az ÖTI volt, aki ellátta, illetve most is ellátja a karbantartást. Nekünk, mint iskola semmilyen karbantartási eszközünk, helyiségünk, semmink nem volt. 

Vörös Sándor polgármester

Én felajánlottam a bejárás alkalmából, ha félbeveszi a dolgozó munkaidejét, én hajlandó vagyok gépeket vásárolni. 

Squor Mária igazgató (Dunavecsei Petőfi Sándor Általános Iskola)

Én egyébként nem vásárolhatok a havi 50 ezer forintból engedély nélkül semmit. Tudtommal 10 ezer forintnál nagyobb értékű tárgyi eszközt nem lehet vásárolni ez év januárjától. Az elsősökkel kapcsolatban, én voltam órát látogatni náluk. Azt az ügyes munkát, azt a lelkes csapatot, amit az Erzsike a 27 gyerekkel csinál, hogy majd kiesnek a padból. Dolgoznak, akarnak, nem tudom, hogy ki az a szülő és miért nem jön be hozzám, ha problémája van. Nem gondolom, hogy a gyermek sérül, ha nem piros színű madarat kap a napi magatartására. 

Kochné Vadászi Borbála alpolgármester

Tudjátok, hogy engem is nagyon rosszul érintett, hogy ilyen sok gyermeket elvisznek, a mi családunk úgy döntött, hogy az unokánk helyben fog tanulni. Azt látom, hogy elég jól elkezdenek együttműködni, ez a madár téma kicsit érdekes volt, mert én is boldog voltam, hogy kék madarat kapott. A gyerekem felvilágosított, hogy ez magatartásból a rosszabbikat jelenti. Ezen kívül sárga és piros madár is van. Az én unokámat ez nem zavarta, nyilván el kezdett törekedni arra, hogy inkább piros madarakat kapjon. Szerintem ehhez ki-ki érzékenysége szerint előbb-utóbb hozzászokik. 

Sándor Zsombor, a bizottság elnökhelyettese

Úgy gondolom, hogy motiváció kell és visszajelzés. 

Squor Mária igazgató (Dunavecsei Petőfi Sándor Általános Iskola)

Azt kérem tőletek, hogy mondjátok el nekik, hogy jöjjenek be az iskolába és ott mondják el a sérelmeiket. Egyébként elmentem az óvodába és megköszöntem az óvónők munkáját mert úgy felkészítették a gyerekeket, hogy itt az iskolában nagyon gyönyörűen dolgoznak. A szabályokat meg kell taníttatni a gyerekekkel, 27 gyermeknek együtt kell dolgozni és azt nem lehet anélkül, hogy aki nem úgy viselkedik jelezni kell neki, hogy nem úgy viselkedsz, ahogy kellene. A szülőket kellene arról tájékoztatni, hogy azért mert Vasvári iskola nem jobb, mint a helyi iskola. Őszintén vallom, hogy egy hat éves gyermeket nem kell elvinni idegen helyre. Gyakorlatilag a gyereket kimenekítjük egy olyan helyzetből, amibe bele sem került. Sajnos a szülők nagyon furcsák, furcsa reakcióik vannak. 

Vörös Sándor polgármester

Ha mindent úgy hagyunk, ahogy van, akkor mi az a dolog, ami visszabillenti a szülőt. 

Dér Gabriella képviselő, a bizottság tagja, igazgató helyettes

Én is arra kérlek benneteket, ha ilyen megkeresés van, mondjátok, hogy fáradjanak be az iskolába a problémájukkal. Nem gondolom, hogy olyan jellegű problémák vannak a Petőfiben, amit nem lehetne megoldani. 

Squor Mária igazgató (Dunavecsei Petőfi Sándor Általános Iskola)

Nincs fogadóórám bármikor jöhetnek a szülők.

Dér Gabriella képviselő, a bizottság tagja, igazgató helyettes

A kompetenciafelméréssel kapcsolatban szeretnék szólni, mert ezt én elemeztem ki az internetről. Ez az adat bárki számára elérhető, lehet látni, hogy az értékelésnél a Petőfi iskola egyenes „szmájli” jelet kapott, ami azt jelenti, hogy ne lépjük túl, de nem is vagyunk szignifikánsak. Azt is nézzétek meg, hogy azoknak a gyerekeknek az adatait, ha nézitek pár éve még „covidban” otthon ültek. 
Vörös Sándor polgármester

Ez azért nem jó, mert az országban az összes gyermek otthonról tanult. 

Squor Mária igazgató (Dunavecsei Petőfi Sándor Általános Iskola)

Még is csak van különbség, mert a covid idején egy olyan környezetben, ahol a szülők laptoppal és internettel el voltak látva ők könnyebben alkalmazkodtak a helyzethez, mint azoknál – a most 6. és 7. osztályosoknál – az este hazaérő szülőnek a telefonján volt egyedül internet és akkor kezdtek rajta dolgozni. Rettenetesen érződik a most 6. és 7. évfolyamon. Szerintem az ő kompetenciamérésük még rosszabb lesz, mert valahogy nem tanultak meg tanulni a gyerekek.

Vörös Sándor polgármester

Akkor találtunk is egy szép célt az idei tanévre. 

Dér Gabriella képviselő, a bizottság tagja, igazgató helyettes

Az elvándorlással kapcsolatban szeretnék szólni, az idei évben – áprilisban – mind a Református iskola, mind a Petőfi bemutattuk azt a tanító nénit, aki az elsősöket fogja tanítani. Ennek ellenére a szülők elvitték a gyerekeket a Vasváriba. 

Vörös Sándor polgármester

Ennek megoldására csinálnék egy problémafát, ami segítene az ok feltárásában. Az itt elhangzottakat nem támadásként kell megélni, hanem olyan javaslatként, hogyha megfogadjuk, tovább visszük, dolgozunk rajta, akkor olyan iskolát csinálunk, hogy ide jöjjenek és ne innen menjenek el. Ez a cél. 
Squor Mária igazgató (Dunavecsei Petőfi Sándor Általános Iskola)

Mi is ezen vagyunk. Egyszerűen nem lehet megfogni ezt a jelenséget, ami most általános a társadalomban, hogy mindent kritizálnak az emberek. 

Vörös Sándor polgármester

Ezzel mi is szembesülünk nap, mint nap. 

Aranyi János Gábor képviselő, a bizottság elnökhelyettese

Nekem is többen mondják, hogy régen erős volt a dunavecsei iskola, most pedig nem az. Ki kell találni, programokat kell szervezni azokkal a szülőkkel, akik ezt mondják. Ha hiányzik valami eszköz az iskolából meg kell keresni embereket, vállalkozásokat, akik segítségét lehetne kérni a hiányzó eszközök megvételére. 

Vörös Sándor polgármester

Én emlékszem arra a napra, amikor a guinness rekordkísérlet miatt az iskola egész napos programot szervezett. Akkor mindenki meg volt győződve arról, hogy a Petőfi egy remek iskola. Olyan mértékű kohéziót hozott mind az iskola mind a gyerekek, mind a szülők körébe, ami, azóta is példaértékű. Ezt is ti csináltátok.
Squor Mária igazgató (Dunavecsei Petőfi Sándor Általános Iskola)

Semmilyen intézmény történetét kiragadva az oktatáspolitika történetéből kiragadva nem lehet vizsgálni. Nézd meg az egészet, hogy hová tart, mi lesz belőle, milyen szabályok szorítanak bennünket. Mit értesz Gábor az alatt, hogy gyengébb lett az iskola?

Aranyi János Gábor képviselő, a bizottság elnökhelyettese

Valamiért elviszik a gyerekeket.

Squor Mária igazgató (Dunavecsei Petőfi Sándor Általános Iskola)

Az, hogy elviszik, az egy szülői döntés, az nem jelenti azt, hogy gyengébb az iskola. Az eredményeink ugyanolyanok. A gyerekeink a többi tankerületi iskolát nézve a versenyeredményeik alapján jól szerepelnek. A többségüket felveszik első helyre. Mik a mérőszámok, amely alapján azt mondják? Korábban voltunk 27-en pedagógusok, most pedig csak tizenvalahányan, erről nem mi tehetünk, hanem az, ami megváltozott. 
Sándor Zsombor képviselő, a bizottság elnökhelyettese

Igen, ez a jelenlegi helyzet, de arra biztatok minden pedagógust, hogy igyekezzünk minél pozitívabban előállni. 
Squor Mária igazgató (Dunavecsei Petőfi Sándor Általános Iskola)

Zárszóként szeretném elmondani, hogy amit utoljára csináltunk közös szülői értekezletet, - mindkettő iskolában ott volt az igazgató, a helyettes és a leendő tanítónénik – nagyon kevesen jelentek meg, hogy még arra sem kíváncsi a szülő, hogy mit szeretnének mondani a leendő elsős szülőknek. 

Molnár Gyula képviselő, a bizottság elnöke

Megkérdezem a bizottság tagjaitól, hogy van-e kérdés a beszámolóval kapcsolatban?

A bizottság tagjai részéről kérdés nem merült fel. 

Molnár Gyula képviselő, a bizottság elnöke

Megkérdezem a bizottság tagjaitól, hogy ki ért egyet a Dunavecsei Petőfi Sándor Általános Iskola 2023/2024. tanévről eredményéről szóló beszámolójának elfogadásával? Továbbá azzal, hogy javasoljuk levélben megkeresni a Kiskőrösi Tankerület vezetőjét az iskolában lévő karbantartó, illetve karbantartási munkák miatt?
A bizottság tagjai 6 igen szavazattal, ellenszavazat nélkül szavaztak.

Sándor Zsombor képviselő, a bizottság elnökhelyettese

Az óvoda beszámolójával kapcsolatban olyan ütötte meg a szememet, hogy a Pingvin csoportba 27 gyermek volt tanköteles és ebből iskolába bocsátható 13 gyermek. Tehát ebből a csoportból 14 gyermek a visszamaradott. A Süni csoportból nincs visszamaradó gyermek. A Méhecske csoportból 21 fő a tanköteles gyermek, ebből 18 gyermek a visszamaradó. A Csiga csoportból 26 főből 10 fő a visszamaradó. Tehát már az óvodában óriási problémák vannak az iskolaérettséggel, a tanulási képességekkel nagyon sok gyereknél. Ezek a gyermekek fognak később feljönni az iskolába, ezekkel a gyermekekkel kell versenyt tartani az országos átlag tekintetébe nem biztos, hogy ilyen nagy az aránya a tanulási nehézségekkel küzdő gyermekeknek. Mi lehet ennek az oka? A bölcsődében lehet látni, hogy nincs korai fejlesztésre szoruló gyermek, ugyanakkor az óvodába kicsapódik, hogy mégis csak van. Teszem fel a kérdést, hogy hol van a korai fejlesztés?
Vörös Sándor polgármester

Korábban az utazó gyógypedagógiai ellátás nemcsak az általános iskolákra, illetve az oktatási intézményekre terjedt ki, hanem például Dunavecséről jártunk a szabadszállási óvodába gyógypedagógiai szolgáltatást nyújtani. Kérdésem, hogy az intézménynek most van-e ilyen feladata, vagy csak azokba a tankerületes iskolákba kell eljutni?

Pavelkó Nikoletta igazgató helyettes (Duna Menti EGYMI)

A KSH 2023-2024-es adatai alapján 14,5 % a sajátos nevelési tanulók száma, kb. 45 % ezen felül, akik súlyos figyelemzavarokkal küzdenek. Ennek több oka is lehet, fejletlenek a vizsgálati módszerek és gyengébb teljesítményt bíró gyermekek vannak az óvodában. A korai fejlesztés nem az utazó tanári hálózat része, hanem a pedagógiai szakszolgálaté. SNI státuszt a megyei szakértői bizottság óvodában nem állapít, mert akkor még nem tudják vizsgálni, konkrétan az iskolába kerülve kapja meg a gyermek ezt a státuszt. Ha később ezt a státuszt beállítják az iskolába kerülő gyermeknek, akkor kerülnek hozzánk ilyen célból.
Gugyella Mariann óvodavezető

Nálunk vannak SNI-s gyermekek az óvodában. 

Squor Mária igazgató (Dunavecsei Petőfi Sándor Általános Iskola)

Erikával sokszor beszélgettünk róla, hogy olyan tanuló, aki szerintünk nemcsak beilleszkedési magatartás zavaros, hanem sajátos nevelési igényű is és szerettük volna továbbküldeni – azt mondta a Kunszentmiklósi Pedagógiai Szakszolgálat vezetője - hogy nem fogadja a kecskeméti bizottság. Szerintem kvóta van megszabva, hogy mennyi SNI gyermek lehet a rendszerben. Az iskolában összesen 11 SNI gyermek van, de 50 fölött van a BTM-es gyermekek száma. Korábban a BTM-es gyermekek is kettő főnek számítottak, amit az osztály létszám alakításánál figyelembe lehetett venni. Aztán ezt eltörölték, de a probléma maradt. Ha egy osztályban 6-8 ilyen gyermek van, velük külön kellene foglalkozni. 
Sándor Zsombor képviselő, a bizottság elnökhelyettese

Fontosnak tartom, hogy minél korábban érdemes lenne elkezdeni a gyermekek fejlesztését, amint lehet, tegyük meg azért, hogy a tanulási képességeik sokkal hatékonyabban tudjanak működni. 
Vörös Sándor polgármester

Az óvodához kapcsolódva szeretném elmondani, hogy az EGYMI-ben régen volt óvoda. Ezt is javaslom, hogy a tankerületnek írjuk meg, hogy mérlegelve, hogy Dunavecsén megnyisson egy óvodát, amibe várhatóan olyan gyermekek lépnek, akik később megállapítható, hogy sajátos nevelési igényűek. Ez kettő szempontból is jó volna, az óvodát valamennyire mentesíteni lehetne, továbbá az EGYMI létszámkérdésébe is besegítene. 
Aranyi János Gábor képviselő, a bizottság elnökhelyettese

Az is baj, hogy sok szülő nem hajlandó tudomásul venni, hogy a gyermeke problémás, fejlesztésre szorul. 

Sándor Zsombor képviselő, a bizottság elnökhelyettese

Az óvodai beszámolóval kapcsolatban nagyon örömteli – személyesen is megtapasztaltam – hogy vannak jó programok, napi rendszerességgel szervezik nekik a jó dolgokat. A gyermek elmondásából látszik, hogy az óvodában foglalkoznak velük, már ilyen kicsi korban viszitek különböző helyekre, kinyílik számukra a világ. Ezért hoztam ezt fel, mert saját tapasztalatból is ezt látom, hogy igen ezek megtörténnek. 
Vörös Sándor polgármester
A beiratkozásnál lehet látni, hogy 56 beíratkozó volt tavasszal. Kijelenthető, hogy az óvoda 110 %-os kihasználtsággal működik, ami örömteli. A védőnőtől kérdezném, hogy a következő beíratkozásnál kb. mennyi gyermek várható?
Dallos Erika képviselő, a bizottság tagja, védőnő

Az idei évben kevés a születés, azt gondolom, hogy tavaszi beiratkozásnál kb. 10-el kevesebb gyermek beiratkozása fog megvalósulni. 

Molnár Gyula képviselő, a bizottság elnöke

Megkérdezem a bizottság tagjaitól, hogy ki ért egyet a Százszorszép Óvoda 2023/2024. tanév eredményéről szóló beszámolójának elfogadásával?

A bizottság tagjai 6 igen szavazattal, ellenszavazat nélkül szavaztak.

Molnár Gyula képviselő, a bizottság elnöke

A Duna Menti EGYMI beszámolója a következő. 
Sándor Zsombor képviselő, a bizottság elnökhelyettese

Nekem nagyon szemet szúrt, hogy az általános iskola jelentős része van kollégiumban, míg a középiskolások nem nagyon. Mi is azért indítottunk régen kollégiumot, hogy majd a középiskolások számára szükséges lesz, és a családi háttereknek köszönhetően be is igazolódott. Kérdésem, hogy így van-e ez itt is? Többen veszik igénybe azok a kisebb gyermekek, akiknek szükség van rá. 

Vörös Sándor polgármester

Gondoltatok-e arra, hogy a szülőket ezzel kapcsolatban meg kellene megszólítani, hogy ha már eleve abba az ellátó rendszerbe kerülnének, ahol kis létszámmal gyógypedagógussal oktatnának, sok probléma kiküszöbölhető lenne. Van-e erre valamiféle terv? Azt is látom, hogy a szakiskolának a létszáma erősen visszaesett, korábban 90-100 főt is elérte a tanulók száma. Mi az oka?
Pavelkó Nikoletta igazgató helyettes (Duna Menti EGYMI)

Az elmúlt tanévben 6 új kolleganő jött hozzánk, 2 fő távozott. Az idei tanévben 5 gyógypedagógus kollega csatlakozott hozzánk, így teljes létszámmal tudunk dolgozni. A pedagógusok szempontjából nagyon meg vagyunk elégedve. A kollégiumi létszám 18 fő. Az általános iskolában 64 gyermek tanult az elmúlt tanévben, a szakiskolában pedig 25 fiatal tanult. Ennek az-az oka, hogy amikor az új szakképzési törvény kijött, akkor a szakiskolát kihagyták a szakképzési törvényből és a köznevelési törvény alá helyezték. Ennek az a következménye, hogy az említettek részt vehettek a duális képzésben és megkapták az ösztöndíjat. Nekünk nem állt módunkban kimenni gyakorlati helyre, így nem kapták meg a bruttó 104 eFt-os bruttó ösztöndíjat, így nagyon sokan nem a mi iskolánkat választották. Ennek a hatását most is érezzük, már kettő szakmát ki kellett vennünk az okiratunkból: a cukrászt és a szakácsot. A részszakmákat erősítik a szakiskolában. Afelé hajtanak bennünket, hogy fő szakmákat ne indíthassunk és ne legyenek duális képzésben. A részszakmákban pedig csak tanműhelyben vehetnek részt, havi bruttó 16 ezer forintért. Ezért nagyon sok tanuló elmegy a református iskolába, elmegy Dunaföldvárra, ahol megkapják az ösztöndíjat. A pénz nagyon nagy motiváció a fiatalok körében. Visszatérnék a kérdésre, a kollégium a szakiskola oldaláról azért is ilyen gyér létszámú, mert elég gyér létszámú a szakiskolai létszámunk. Egyébként van teljes szakmánk épület- és szerkezetlakatos, ők a Haslingerben vannak. Az óvodai felvetésedre azt kell, hogy mondjam, hogy mi is már beszéltünk a tankerület vezetőjével ebben a kérdésben. Nagyon megköszönöm, hogy ezt beleírjátok a levélbe, mert nagy szükség lenne rá. Az általános iskolában az összevont osztályok azért alakulnak ki, mert a tavalyi évben 2 db elsősünk volt. Sajnos a szülők cikinek tartják, hogy speciális iskolába járassák a gyereket. Később, rájön, hogy mégis csak máshol lenne a gyereknek a helye és akkor íratja be hozzánk. Ezért van az, hogy az 5. és 6. osztály teljes létszámmal megy, sőt engedélyt kell kérnünk, hogy felvehessünk gyermeket. Ekkor bukik ki, hogy vannak, akik nem tudnak számolni, olvasni és a nevüket sem tudják leírni.   
Molnár Gyula képviselő, a bizottság elnöke

Megkérdezem a bizottság tagjaitól, hogy ki ért egyet a Duna Menti EGYMI  2023/2024. tanévről eredményéről szóló beszámolójának elfogadásával?

A bizottság tagjai 6 igen szavazattal, ellenszavazat nélkül szavaztak.

Molnár Gyula képviselő, a bizottság elnöke

A következő intézmény a Dunavecsei Református Kollégium.

Sándor Zsombor képviselő, a bizottság elnökhelyettese

Az elküldött beszámoló rövidített verzió.
Vörös Sándor polgármester

A Református Egyháznak nagy elismerést kell mondanom, mert az általuk végrehajtott fejlesztések a városközpont szempontjából nagyon pozitívak, mert az épületek nagyon szépen megújultak. Továbbá az oktatási környezet is, ami előre vitte a település külcsinyét. Kijelenthető, hogy az EGYMI-ben a jövőben nem várható a szakképesítés fejlesztése, ennek tükrében viszont a Református iskolának van lehetősége és terve bizonyos képzéseket fejleszteni. Látom, hogy az idei évben 7 szerkezetlakatos és 1 szakács volt a kimenet. Elgondolkodtatok-e azon, mivel nagy változások mennek végbe a település ipari környezetébe, hogy a villamos képesítés lehet, hogy népszerű lenne a gyerekek körébe. Gondolok itt a villanyszerelő vagy erősáramú berendezés szerelő képesítésekre. Gondolkoztatok-e azon, hogy a képzési portfoliót bővítitek olyan képzéssel, ami érettségit adó képzés. Megjegyezve, hogy így is nagyon jó, hogy van Dunavecsén olyan hely, ahol érettségit tud szerezni esti tagozaton. 
Sándor Zsombor képviselő, a bizottság elnökhelyettese

Éppen most volt a szakmáknak a KIR rendszerben történő feltöltése, hogy milyen szakmát indít egy-egy intézmény. Ott az építőipart indíthatjuk – engedélyeztetni is kell – a gépészetet és a vendéglátóipart. Elindítottuk annak a folyamatát, hogy a szociális ágazatot is elindítsuk, tehát az idősgondozást és gyermekgondozást. Ezt többek között azért, mert van ilyen gondolatunk, hogy szeretnénk majd egy idősek otthonát elindítani, mert szükség lenne rá. A gépészetnek van egy olyan ága, amely a villanyszerelést hordozza, de akik hozzánk jönnének egyenlőre nem szeretnének villanyszerelést tanulni. Van egy ágazati alapképzés, 9. évfolyam végén dönti el, hogy melyik szakma felé akar menni. Éppen ezért a Schneider Kft-vel felvettem a kapcsolatot, hogy gyakorlati helyként számíthatunk-e a rájuk, ha szerkezetlakatosok tanulnak nálunk. A válaszuk az volt, hogy jövőre mindenképpen működhet. 
Vörös Sándor polgármester

Régebben az EGYMI-nek is volt felnőttképzésre engedélye, jelenleg van-e ilyen? 

Pavelkó Nikoletta igazgató helyettes (Duna Menti EGYMI)

A kollegákkal már gondolkodtunk ezen, a helyszín adva van, a kollegák végzettsége megfelelő. Szakképesítésben gondolkodunk. 

Sándor Zsombor képviselő, a bizottság elnökhelyettese

Mi is gondolkodtunk rajta, de a felnőképzésben a finanszírozás fele, mint a nappali rendszerben. Ahhoz, hogy a tanári gárdát finanszírozni tudjuk, dupla annyi tanulóra van szükség. Eddig még nem jött össze, hogy megérje a szakképzésben indítani egy osztályt. Arra a kérdésre, hogy akarunk-e indítani nappali képzésű gimnáziumi oktatást a válasz: nem, mert a környéken minden irányból körbe vesznek a gimnáziumok. Azt viszont tudjuk biztosítani, hogy akik nálunk szakképesítést szereznek, akkor 2 év alatt megszerezheti az érettségit felnőtt képzésben. 
Vörös Sándor polgármester

Olyan felnőtt képzésben gondolkodtatok-e, ami nem normatív finanszírozású, hanem cégeknek szóló felnőtt képzés? 

Pavelkó Nikoletta igazgató helyettes (Duna Menti EGYMI)

Nem gondolkodtunk, a Haslinger Kft-vel jó kapcsolatban vagyunk, ők a felnőttképzésüket saját maguk megszervezik. 

Vörös Sándor polgármester

Korábban a Duna Menti EGYMI-ben szerveztük meg a targoncavezető, darukezelő képzéseket. 

Pavelkó Nikoletta igazgató helyettes (Duna Menti EGYMI)

Ezen el fogok gondolkodni és utána fogok járni. 

Molnár Gyula képviselő, a bizottság elnöke

Megkérdezem a bizottság tagjaitól, hogy ki ért egyet a Dunavecsei Református Kollégium 2023/2024. tanév eredményéről szóló beszámolójának elfogadásával?

A bizottság tagjai 6 igen szavazattal, ellenszavazat nélkül szavaztak.

A szavazások eredményét összegezve a bizottság az alábbi határozatot hozta:

3/2024. (X.22.) P.Ü.H.V. Biz.hat.

Beszámoló a 2023/2024. tanév eredményeiről











H a t á r o z a t

1./ A Pénzügyi, Ügyrendi, Humán és Városgazdálkodási Bizottság megtárgyalta a „Beszámoló a 2023/2024. tanév eredményeiről” szóló napirendet és úgy határoz, hogy a Dunavecsei Petőfi Sándor Általános Iskola, Százszorszép Óvoda, a Dunavecsei Református Kollégium és a Duna Menti EGYMI beszámolóját elfogadásra javasolja a képviselő-testület számára.
2./ A bizottság továbbá javasolja levélben megkeresni a Kiskőrösi Tankerület Vezetőjét, hogy az alábbi témákra megoldást találjon:
- a Dunavecsei Petőfi Sándor Általános Iskola és a Duna Menti EGYMI karbantartói állás munkaidő keretének 4-4 órában történő felosztására,

- az elmaradt karbantartási, pótlási munkák – csapadékvíz csatorna ereszének kicserélése – azonnali megoldása balesetveszély miatt,
- az iskolai kompetenciamérés eredményének javítása,

- szakos tanárok felvétele,
- Duna Menti EGYMI-ben óvodai csoport indítása sajátos nevelésű igényű gyermekek számára.

2./ Ezen határozatról értesül:

- Sándor Zsombor képviselő, a bizottság elnökhelyettese

III. Napirend:
     3.) Tájékoztató a bölcsőde nevelési-gondozási évéről

          Előterjesztő: Vörös Sándor polgármester
          Előterjesztésért felelős: Liptai-Kölesdi Ágnes bölcsődevezető

          Témafelelős: Sándor Zsombor képviselő, a bizottság elnökhelyettese
Molnár Gyula képviselő, a bizottság elnöke

A napirend témafelelőse Sándor Zsombor, ezért felkérem, hogy ismertesse a napirendet. 

Sándor Zsombor, a bizottság elnökhelyettese

A konyha teljes létszámmal működik, a dolgozói létszámot pedig nem növeltük.
Vörös Sándor polgármester

Ez azért nem igaz, mert amikor a gépkocsivezetőnk jelezte, hogy beteg, akkor felvettünk egy helyettest részmunkaidőben. A megnövekedett létszám fedezi a dolgozónak a bérét. Nem befolyásolja a működést. 
Sándor Zsombor, a bizottság elnökhelyettese

A bölcsődei ellátás is jól működik, egy dunavecsei gyermek került várólistára.

Liptai-Kölesdi Ágnes bölcsődevezető

Van későn ébredő szülő, aki már a következő hónaptól szeretné a gyermekét a bölcsődében. 
Sándor Zsombor, a bizottság elnökhelyettese

A beszámolóban látható, hogy hátrányos helyzetű kisgyermek 3 fő volt az elmúlt nevelési évben, halmozottan hátrányos helyzetű kisgyermek 1 fő volt, sajátos nevelési igényű kisgyermek nem volt, korai fejlesztésre nevelési tanácsadás keretében 3 fő volt jogosult és rendszeres gyermekvédelmi kedvezményre 4 fő jogosult. Ez azt jelenti, hogy a több gyermek után teljes árat fizetnek a szülők.  

Liptai-Kölesdi Ágnes bölcsődevezető

Nem, fizetősünk a tavalyi évben 5 fő volt. A családok többségében mindkét szülő dolgozik, így átrendeződött az igénybevevők köre. Az ellátásban részesülő gyermekek jelentős része dolgozó szülők gyermeke, csökkenő tendenciát mutat az előző évekhez képest a szociális rászorultság miatt beíratott gyermekek száma. 

Dallos Erika képviselő, a bizottság tagja

Tudomásom szerint most is van a bölcsiben olyan gyermek, akinek az édesanyja várandós vagy otthon van a kistestvérrel GYED-en. Ha ő mehet bölcsődébe és várólistán van egy olyan gyermek, akinek a szülője menne dolgozni, szerintem így nem jó. Ezen nem lehet változtatni? 
Liptai-Kölesdi Ágnes bölcsődevezető

A törvény nem tesz különbséget, nem sorolhatom ez miatt hátrébb. 

Dallos Erika képviselő, a bizottság tagja

Tudok olyan apukáról, aki Nagyvenyimre hordja a gyermekét magánbölcsibe, mert nincs hely. 

Liptai-Kölesdi Ágnes bölcsődevezető

Az ő esetükben a nagymama jelezte, hogy lehet, hogy apuka be fog jönni, hogy jelezze, hogy be szeretné íratni a kislányát. Én a nagymama jelzésére felírtam a várólistára, apuka eddig még nem jelentkezett. Ha van törvényes szülő aki intézkedhet, én a nagymama szavára nem adhatok. Apuka a nyár elején telefonált érdeklődés szinten, akkor elmondtam, hogy azonnal nem tudom felvenni a gyermeket, várólistán van és majd ősztől meglátjuk, hogyan fog alakulni a létszámkérdés. 

Vörös Sándor polgármester

Hány apostagi gyermek van?

Liptai-Kölesdi Ágnes bölcsődevezető

Nyolc.

Vörös Sándor polgármester

Nem öt a keret?

Liptai-Kölesdi Ágnes bölcsődevezető

Akkor mikor beíratták a szülők a gyermeket még itt dolgoztak Dunavecsén és időközben munkahelyet váltottak, csak ezt elfelejtették közölni. Ezért határozott idejű szerződést adtam részükre, ami december 31-ig szól.  

Molnár Gyula képviselő, a bizottság elnöke

Megkérdezem a bizottság tagjaitól, hogy van-e valakinek kérdése a beszámolóval kapcsolatban?

A bizottság tagjai részéről kérdés nem volt.

Molnár Gyula képviselő, a bizottság elnöke

Megkérdezem a bizottság tagjaitól, hogy ki ért egyet a bölcsőde nevelési-gondozási évéről szóló tájékoztató elfogadásával?

A bizottság tagjai 6 igen szavazattal, ellenszavazat nélkül az alábbi határozatot hozták:

4/2024. (X.22.) P.Ü.H.V. Biz.hat.

Tájékoztató a bölcsőde nevelési-gondozási évéről















H a t á r o z a t
1./ A Pénzügyi, Ügyrendi, Humán és Városgazdálkodási Bizottság úgy határoz, hogy a bölcsőde nevelési-gondozási évéről szóló tájékoztatót elfogadásra javasolja a képviselő-testület számára.

2./ Ezen határozatról értesül:

- Sándor Zsombor képviselő, a bizottság elnökhelyettese

IV. Napirend:
       4.) A szociális célú tűzifa támogatás helyi szabályairól szóló 

            rendelet elfogadása

           Előterjesztő: Vörös Sándor polgármester
           Előterjesztésért felelős: Nagy Erzsébet jegyző

          Témafelelős: Sándor Zsombor képviselő, a bizottság elnökhelyettese
Molnár Gyula képviselő, a bizottság elnöke

A napirend témafelelőse Sándor Zsombor, ezért felkérem, hogy ismertesse a napirendet. 

Sándor Zsombor, a bizottság elnökhelyettese

Dunavecse Város Önkormányzatát a Belügyminisztérium a BMÖGF/84-35/2024. számú támogató okiratával 4.907.280 Ft összegű vissza nem térítendő támogatásban részesítette, melyet az önkormányzat 184 erdei köbméter keménylombos tűzifa vásárlására használhat fel. 

Az önkormányzatnak önerőt 2.000 Ft/erdei m3+áfa összegben kell vállalnia (összesen 368.000 Ft + áfa), valamint a szállítással kapcsolatos költségek az önkormányzatot terhelik. 

A pályázati kiírás szerint a Kedvezményezett a szociális rászorultság és a 2024. évi igénylés részletes feltételeit önkormányzati rendeletben szabályozza.  

A Kedvezményezett köteles a támogatásból vásárolt tűzifát 2025. február 14-ig kiosztani a rászorulók részére. A támogatás pénzügyi felhasználásának végső határideje 2025. március 31. A támogatás felhasználásáról a Kedvezményezett 2025. április 15. napjáig számol el.

2023. évben 185 erdei köbméter tűzifát osztottunk ki a rászorulók között, 131 háztartás kapott ilyen támogatást, háztartásonként 1,4123 erdei köbméter kemény lombos tűzifát. 2023. évben a jövedelemhatár túllépése miatt 3 kérelem került elutasításra. A rendelet-tervezetben a jogosultsági feltételek majdnem azonosak a tavalyi jogosultsági feltételekkel, eltérés a rendelet-tervezet 2. § (1) bekezdés f) pontjában van, az ott szereplő jövedelemhatár 2024. évben 120.000 Ft, egyedül élő esetén 168.000 Ft. 
Molnár Gyula képviselő, a bizottság elnöke

Megkérdezem a bizottság tagjaitól, hogy van-e valakinek kérdése a napirenddel kapcsolatban?

A bizottság tagjai részéről kérdés nem volt.

Molnár Gyula képviselő, a bizottság elnöke

Megkérdezem a bizottság tagjaitól, hogy ki ért egyet a szociális célú tűzifa támogatás helyi szabályairól szóló rendelet elfogadásával?

A bizottság tagjai 6 igen szavazattal, ellenszavazat nélkül az alábbi határozatot hozták:

5/2024. (X.22.) P.Ü.H.V. Biz.hat.

A szociális célú tűzifa támogatás helyi szabályairól szóló 

rendelet elfogadása























H a t á r o z a t
1./ A Pénzügyi, Ügyrendi, Humán és Városgazdálkodási Bizottság úgy határoz, hogy a szociális célú tűzifa támogatás helyi szabályairól szóló rendelet tervezetet elfogadásra javasolja a képviselő-testület számára.

2./ Ezen határozatról értesül:

- Sándor Zsombor képviselő, a bizottság elnökhelyettese

Tóth József a bizottság tagja

Mit lehet azzal csinálni, aki eladja a fáját? Nem lehet őt kizárni?

Aranyi János Gábor képviselő, a bizottság elnökhelyettese
Bele kellene írni a rendeletbe, hogy a fa tovább nem értékesíthető, amennyiben felmerül a gyanú a tovább értékesítésre, akkor kizáró ok lesz. 

Nagy Erzsébet jegyző

A jogszabály taxative felsorolja, hogy kik jogosultak rá, mi ezt kiegészítettük a jövedelemhatárral. Tehát, ha a feltételeknek megfelel és van kályhája, akkor jogosult rá. 
Aranyi János Gábor képviselő, a bizottság elnökhelyettese

Tudunk olyanról, akinek kell a pénz és eladja a fáját. Pedig neki is szüksége lesz a tél folyamán. 
Vörös Sándor polgármester 

Azt bele írhatjuk, hogy az önkormányzat ellenőrizheti a felhasználást?

Nagy Erzsébet jegyző

Csak azok kaphatnak fát, akinek van módja és lehetősége szénnel vagy fával tüzelni.

Vörös Sándor polgármester 

Akkor azt írjuk bele, hogy az önkormányzat a tüzelésre alkalmas berendezést ellenőrizheti. 

Tóth József a bizottság tagja

Kerüljön az is bele, hogy a fa nem tovább értékesíthető.

Nagy Erzsébet jegyző

Amit közzéteszünk felhívást abba bele fogjuk tenni. 

Molnár Gyula képviselő, a bizottság elnöke

Tehát a bizottság javasolja, hogy a felhívásba tegyük közzé, hogy a fa tovább nem értékesíthető, illetve, hogy az önkormányzat a tüzelésre alkalmas berendezést ellenőrizheti. Megkérdezem a bizottság tagjaitól, hogy egyetértetek a kiegészítéssel?
A bizottság tagjai 6 igen szavazattal, ellenszavazat nélkül egyetértettek a javaslattal.

V. Napirend:
    5.) Önkormányzati üzlethelyiség további hasznosításával kapcsolatos

         döntés (OTP)

         Előterjesztő: Vörös Sándor polgármester
         Előterjesztésért felelős: Nagy Erzsébet

         Témafelelős: Molnár Gyula képviselő, a bizottság elnöke
Molnár Gyula képviselő, a bizottság elnöke

Felkérem Vörös Sándor polgármestert a napirend ismertetésére.
Vörös Sándor polgármester

Kettő lehetőség van, vagy valamilyen funkciót beköltöztetünk, vagy meghirdetjük, mint az összes többi üzlethelyiséget. Korábban a családsegítőről beszéltünk, hogy át lehetne oda költöztetni, viszont időközben a fűtéskérdés megoldódott. 
Tóth József a bizottság tagja

Nem próbálunk meg egy másik bankintézetet idehozni a helyére?

Vörös Sándor polgármester

Azt lehet, csak mondjatok pénzintézeteket, akiket megkeressünk. Nevezzetek meg párat.
Tóth József a bizottság tagja

K&H Bank, Erste Bank. 

Aranyi János Gábor képviselő, a bizottság elnökhelyettese

Én az OTP Bank-on kívül minden pénzintézetnek elküldenék egy körlevelet. 

Vörös Sándor polgármester

Arról kellene határozni, hogy banki szolgáltatás nyújtására hirdetjük meg az üzlethelyiséget.

Molnár Gyula képviselő, a bizottság elnöke

Kérdésem, hogy a bankautomata marad?

Vörös Sándor polgármester

Nem, átkerül a művelődési ház bejáratához az üveges vitrin helyére. Javaslom, hogy október 30-ig küldjük ki a leveleket és a válaszokat egy hónapig várjuk. Tehát a pályázatot úgy írjuk ki, hogy banki szolgáltatás nyújtására. 
Molnár Gyula képviselő, a bizottság elnöke

Megkérdezem a bizottság tagjaitól, hogy ki ért egyet azzal, hogy pályázatot írjunk ki a Fő út 40. sz. alatt található üzlethelyiség bérletére, banki szolgáltatás nyújtására hirdessük meg? Továbbá javasoljuk, hogy pénzintézeteket keressünk meg levélben és kínáljuk fel a helyiség bérletét.
A bizottság tagjai 6 igen szavazattal, ellenszavazat nélkül az alábbi határozatot hozták:

6/2024. (X.22.) P.Ü.H.V. Biz.hat.

Önkormányzati üzlethelyiség bérbeadása




























H a t á r o z a t
1./ A Pénzügyi, Ügyrendi, Humán és Városgazdálkodási Bizottság úgy határoz, hogy a Fő út 40. sz. alatti – volt OTP bank – üres üzlethelyiségét javasolja meghirdetni banki szolgáltatás nyújtására. A bizottság továbbá javasolja, hogy Polgármester úr levélben keresse meg a pénzintézeteket és ajánlja fel az üzlethelyiség bérletét, valamint küldje el részükre a pályázati felhívást.

2./ Ezen határozatról értesül:

- Molnár Gyula képviselő, a bizottság elnöke

VI. Napirend:
      6.) Önkormányzati lakások felújításával, valamint útfelújítással kapcsolatos

           árajánlatok kérése

           Előterjesztő: Vörös Sándor polgármester
           Előterjesztésért felelős: Ginál Róbert gazdálkodási csoportvezető

           Témafelelős: Aranyi János Gábor képviselő, a bizottság elnökhelyettese
Molnár Gyula képviselő, a bizottság elnöke

A napirend témafelelőse Aranyi János Gábor, ezért felkérem, hogy ismertesse a napirendet. 

Aranyi János Gábor, a bizottság elnökhelyettese

A Dunavecse Katona József és Vágóhíd utca részleges útburkolat felújításával kapcsolatosan tájékoztatom a bizottságot, hogy a két utca korábbi felújítása során egy-egy kisebb szakasz kimaradt a felújításból. A költségvetésünk jelenlegi állapota szerint a két hiányzó szakasz befejezéséhez rendelkezésre áll a forrás, ezért kérem szíveskedjenek dönteni a beszerzési eljárás megindításáról.

Az utcák felújítását egy eljárás keretében, a tételes költségvetés szerinti tartalommal két részre bontva szeretnénk versenyeztetni az alábbiak szerint:

1. rész: Dunavecse Katona József utca V. szakasz a Damjanich utcától az Alkotmány utcáig,

2. rész: a Dunavecse Vágóhíd utca Petőfi utca felőli végének felújítása. 

A Petőfi utca felújításával kapcsolatban, valamit ki kellene találni, mert ez a kivitelezés nem olyan, hogy elfogadható legyen. Szemmel látható, hogy 20-30 m2 tócsák állnak közvetlen a lefolyók mellett. Sok helyen egy kis akarattal meg kellett volna lejtetni és nincs átlejtetve az árok felé, ez is probléma. A Petőfi utca sajnos össze lett gányolva, én személy szerint ezt nem vettem volna át.  Továbbá garanciába vissza kellene ezt a céget hívni. Ezt a céget nem fogom a továbbiakban javasolni, egy nagynevű cégről beszélünk és ide küldött mindenféle „jött-ment”, gépnélküli alvállalkozókat. Javasolnám, hogy a jövőben, ha hosszabb időre akadályoztatva van az utcában lakók közlekedése, egyeztessük le a vállalkozóval, mert ez sokak számára bosszúságot okozott. 
Vörös Sándor polgármester 

Igazad van, reményeink szerint januárban, amikor a költségvetést tárgyaljuk, fogunk olyan keretösszeget nevesíteni, amire utcákat tudunk kijelölni a felújításra. 
Aranyi János Gábor, a bizottság elnökhelyettese

Én még mindig azon gondolkodom, hogyan tudnánk saját berkeinken belül megcsináltatni az utcákat. 

Vörös Sándor polgármester 

Ez akkor lehetséges, ha az önkormányzat rendelkezik olyan szakemberrel, aki ezt összefogja. Esetleg rendelkezik olyan emberrel, akik kiegészítő munkákat el tud végezni. Jelenleg ilyen emberünk nincs. 

Aranyi János Gábor, a bizottság elnökhelyettese

Azért is mondtam ezt, mert az útépítő vállalkozások nagyon sokszoros szorzóval dolgoznak. 

Tóth József a bizottság tagja

Ebben igazat adok a Gábornak, tényleg nem sikerült a Petőfi utca felújítása. Azért is rossz, mert nem olyan régen elég sok pénzt kifizettünk a csapadékvíz elvezetésére, ami meg lett tervezve a Petőfi utcára is. Akkor azt mondták, hogy akkor lesz tökéletes, ha elkészül az új aszfaltréteg. Hát elkészült, de ugyanúgy áll rajta a víz. A két céget össze kellene hozni, hogy beszéljék meg egymás között, történjen már valami, hogy lefolyjon a víz. 

Vörös Sándor polgármester

A Colas az elején jelezte, hogy nem tudja garantálni, hogy a víz el fog folyni, mert a tervező a bogárhátat nem vette ki a pályaszerkezetből. Innentől kezdve lehetett látni, hogy a víz nem fog átborulni a bogárhát tetején. 

Tóth József a bizottság tagja

Itt is megoldás lenne, ha a betonszegély mellett egy 5 cm-el lentebb marná az aszfaltot és oda vezetnék el a vizet. 

Vörös Sándor polgármester

Néztünk megoldásokat, ami egyszerűen kivitelezhető. Öt pontot jelöltünk ki az útszakaszon, ahová át lehetne folyatni a vizet. Amíg a pályázat nem lesz az ellenőrzés szakaszában, addig nem szabad olyan területen hozzányúlni, ami az aszfaltot érinti. Maximum a szegélykő vagy azon kívül történik. 

Aranyi János Gábor, a bizottság elnökhelyettese

A víznyelőket mindenképpen le kell süllyeszteni. Ha én meg vagyok bízva, hogy felügyeljem őket, akkor nem így nézne ki. Ha az aszfalt alá hornyot vágnak, akkor az nem működik, mert alá folyik a víz. Azt javaslom, hogy járjunk utána, nézzük át, jelöljük meg azokat, amik hibásak, illetve problémát okoznak. Jövőben orvosoljuk. 

Tóth József a bizottság tagja

Hozzájön az is, hogy lehet, hogy pont azok lázadoznak a legjobban a csapadékvíz miatt, akik az ereszből az utcára folyatják a vizet. 

Vörös Sándor polgármester

Mondjatok javaslatot, hogy erre a két utcaszakaszra kitől kérjük árajánlatot. 
Kochné Vadászi Borbála alpolgármester

Soltút Kft-nek javaslom kiküldeni. 
Aranyi János Gábor, a bizottság elnökhelyettese

Orosházi és Soós Kft-it is javaslom. 

Tóth József a bizottság tagja

Meg kell nézni, hogy kiknek szoktunk küldeni és azoknak is küldjük ki. 

Ginál Róbert gazdálkodási csoportvezető

Alapép Kft. és Zafír Kft. 

Molnár Gyula képviselő, a bizottság elnöke

Megkérdezem a bizottság tagjaitól, hogy ki ért egyet azzal, hogy a javasolt vállalkozások részére kerüljön kiküldésre az árajánlatkérő az 1-es és 2-es rész vonatkozásában?
A bizottság tagjai 6 igen szavazattal, ellenszavazat nélkül az alábbi határozatot hozták:

7/2024. (X.22.) P.Ü.H.V. Biz.hat.

Útfelújítással kapcsolatos árajánlatok kérése























H a t á r o z a t
1./ A Pénzügyi, Ügyrendi, Humán és Városgazdálkodási Bizottság úgy határoz, hogy Dunavecse Katona József utca V. szakasz a Damjanich utcától az Alkotmány utcáig, valamint a 2. rész: a Dunavecse Vágóhíd utca Petőfi utca felőli végének felújítása vonatkozásában árajánlatokat javasol bekérni a következő vállalkozásoktól: Soltút Kft., Orosházi-Soós Kft., Alap-Ép Kft., Zafír Kft.
2./ Ezen határozatról értesül:

- Aranyi János Gábor képviselő, a bizottság elnökhelyettese

Aranyi János Gábor, a bizottság elnökhelyettese

A Dunavecse Vasút utca 6. társasház tetőszerkezete és héjalása erősen leromlott állapotban van, javítása és cseréje szükséges. A költségvetésünk jelenlegi állapota szerint a tetőjavítási munkákhoz szükséges forrás rendelkezésre áll. A tetőfelújítási munkát egy eljárás keretében két részre bontva szeretnénk versenyeztetni az alábbiak szerint:

1. rész: tetőfelújítási anyagok beszerzése, amelynek keretében faanyag, cserép, egyéb rögzítőelemek és bádogosanyagok kerülnének beszerzésre,

2. rész: a tetőfelújításhoz szükséges munkadíj versenyeztetése.
Kérdésem, hogy az anyagokat hogyan szeretnénk külön tételben vagy a vállalkozóval egyben?
Ginál Róbert gazdálkodási csoportvezető

Azért írtam 2 részben, hogy akár egy helyi vagy környékbeli ács is tudjon pályázni. Kérhetünk úgy is ajánlatot, hogy csak a munkadíjra és csak anyagra, amit a tűzéptelepeknek el tudunk küldeni. 

Aranyi János Gábor, a bizottság elnökhelyettese

Én biztos, hogy úgy kérnék árajánlatot, hogy anyag+munkadíj és külön munkadíj. 

Vörös Sándor polgármester

Elég furcsa az épület tetőszerkezete, mert gömbvasból van. 

Tóth József a bizottság tagjai

Annyiban lesz nyűgösebb, hogy jelenleg pala van rajta, mi a teherbírása a rendszernek. 

Vörös Sándor polgármester

Én már áccsal megnézettem, de még nem küldött árat. 

Aranyi János Gábor, a bizottság elnökhelyettese

Mivel paláról van szó, meg kell kérdezni, hogy mennyiért bontják le hivatalosan. 

Vörös Sándor polgármester

Tegyük az ajánlatkérőbe egy olyan pontot is, hogy meglévő pala bontása.

Ginál Róbert gazdálkodási csoportvezető

Szerintem, először egy csapásirányt kellene meghatározni, meg kellene kérdezni egy szakembert, mert jelentős különbségek vannak.

Aranyi János Gábor, a bizottság elnökhelyettese

Egyetértek, hogy először meg kellene szakértőzni, hogy milyen technológiával lehet a tetőt felújítani. Nyilván olyan valaki bontsa le a tetőt, akinek van rá jogosultsága. Az az érdek, hogy olyan vállalkozót találjunk, aki a legjobban és legolcsóbban fogja megcsinálni. 
Molnár Gyula képviselő, a bizottság elnöke

Megkérdezem a bizottság tagjaitól, hogy ki ért egyet azzal, hogy szakemberrel nézessük meg a tetőt és annak függvényében kérjük be az árajánlatot?

A bizottság tagjai 6 igen szavazattal, ellenszavazat nélkül az alábbi határozatot hozták:

8/2024. (X.22.) P.Ü.H.V. Biz.hat.

Önkormányzati lakások felújításával
kapcsolatos árajánlatok kérése























H a t á r o z a t
1./ A Pénzügyi, Ügyrendi, Humán és Városgazdálkodási Bizottság úgy határoz, hogy a Dunavecse Vasút utca 6. sz. alatti társasház tetőfelújítási munkát szakemberrel egyeztetve kérjünk be árajánlatot.
2./ Ezen határozatról értesül:

- Aranyi János Gábor képviselő, a bizottság elnökhelyettese

VII. Napirend:
        7.) Kölcsey, Kisfaludy és Bem utcák szennyvízcsatornahálózat kiépítésével

             kapcsolatos árajánlatok kérése

            Előterjesztő: Vörös Sándor polgármester
            Előterjesztésért felelős: Ginál Róbert gazdálkodási csoportvezető

            Témafelelős: Aranyi János Gábor képviselő, a bizottság elnökhelyettese
Molnár Gyula képviselő, a bizottság elnöke

A napirend témafelelőse Aranyi János Gábor, ezért felkérem, hogy ismertesse a napirendet. 

Aranyi János Gábor, a bizottság elnökhelyettese

A Dunavecse Kölcsey (1908 hrsz.), Kisfaludy (1937 hrsz.) és Bem (1955 hrsz.) utcák szennyvízelvezetés kiépítése, a Rákóczi utcában lévő gerincvezetékre csatlakozással valósulna meg. Átnéztem a terveket. Az anyag árát megnéztem, nagyon nagy a szórás benne. Az lenne a megoldás, ha külön kérnék ajánlatot az anyagra. De lehet úgy is, hogy anyag+munkadíj és külön munkadíj. 
Vörös Sándor polgármester

Meg kellene jelölnünk vállalkozásokat.
Aranyi János Gábor, a bizottság elnökhelyettese

Anyag árajánlat kérésre mondanám a Paor-Víz Kft-t és az Idomok Kft-t. 
Vörös Sándor polgármester

Anyag és munkadíjra és kellene 3 cég, illetve azt gondolom, ha egyszer ez elkészül üzemeltetésre át kell adni a BÁCSVÍZ Zrt-nek. Mi lenne, ha megkérdeznénk a Bácsvízet, hogy tudna-e javasolni három céget. 
Aranyi János Gábor, a bizottság elnökhelyettese

Javaslom, hogy az anyagra külön is kérjünk árajánlatot.

Tóth József a bizottság tagjai

Ezzel az a probléma, hogy melyik cég az, aki hajlandó lesz hozott anyagból dolgozni. Ha probléma lép fel, nem fogja vállalni a felelősséget. Viszont, ha egy cég hozza az anyagot és meg is csinálja a munkát, övé a felelősség. 

Aranyi János Gábor, a bizottság elnökhelyettese

Én mindenképpen javaslom, hogy kérjünk úgy ajánlatot, hogy anyag+munkadíj és külön munkadíj. 
Vörös Sándor polgármester

Elfogadom, javaslom, hogy a Bácsvíz részéről megjelölt vállalkozások részére küldjük ki az árajánlatot az említett bontásban. 
Molnár Gyula képviselő, a bizottság elnöke

Megkérdezem a bizottság tagjaitól, hogy ki ért egyet azzal, hogy a Bácsvíz részéről megjelölt vállalkozások részére kerüljön kiküldésre az árajánlatkérő anyag+munkadíj és külön munkadíj vonatkozásában?

A bizottság tagjai 6 igen szavazattal, ellenszavazat nélkül az alábbi határozatot hozták:

9/2024. (X.22.) P.Ü.H.V. Biz.hat.

Kölcsey, Kisfaludy és Bem utcák szennyvízcsatornahálózat kiépítésével 

kapcsolatos árajánlatok kérése











H a t á r o z a t
1./ A Pénzügyi, Ügyrendi, Humán és Városgazdálkodási Bizottság úgy határoz, hogy a Kölcsey, Kisfaludy és Bem utcák szennyvízcsatornahálózat kiépítésével kapcsolatban javasolja, hogy a kivitelezés anyagköltségére kérjen be árajánlatot a Paor-Víz Kft. és az Idomok Kft-től. A bizottság továbbá javasolja, hogy a Bácsvíz Zrt. által javasolt kivitelezők részére kerüljön kiküldésre az ajánlati űrlap anyag+munkadíj vonatkozásában.  
2./ Ezen határozatról értesül:

- Aranyi János Gábor képviselő, a bizottság elnökhelyettese

VIII. Napirend:
          8.) Százszorszép Óvoda alapdokumentumainak módosítása

               (SZMSZ, Házirend, Pedagógiai Program)

               Előterjesztő: Vörös Sándor polgármester
               Előterjesztésért felelős: Vörös Sándor polgármester

              Témafelelős: Sándor Zsombor képviselő, a bizottság elnökhelyettese
Molnár Gyula képviselő, a bizottság elnöke

A napirend témafelelőse Sándor Zsombor, ezért felkérem, hogy ismertesse a napirendet. 

Sándor Zsombor, a bizottság elnökhelyettese

Három dokumentum került beterjesztésre a Százszorszép Óvoda vezetőjének részéről: az SZMSZ, a házirend és a Pedagógiai Program. Először a szervezeti és működési szabályzat módosítását beszéljük át, az előterjesztésben a óvodavezető leírta, hogy mely oldalak kerültek módosításra. Úgy gondolom, hogy mind a törvényi, mind a személyi változásoknak tökéletesen megfelel. Javaslom a szabályzat elfogadását.
Molnár Gyula képviselő, a bizottság elnöke

Megkérdezem a bizottság tagjaitól, hogy ki ért egyet a Százszorszép Óvoda SZMSZ-nek módosításával?

A bizottság tagjai 6 igen szavazattal, ellenszavazat nélkül szavaztak.

Sándor Zsombor, a bizottság elnökhelyettese

A házirend módosítását is az óvodavezető levezette az előterjesztésében. Nem olvasnám fel, mert három oldalnyi módosítás van, amit mindenki áttanulmányozhatott. Javaslom a házirend módosításának elfogadását.
Molnár Gyula képviselő, a bizottság elnöke

Megkérdezem a bizottság tagjaitól, hogy ki ért egyet a Százszorszép Óvoda házirendjének módosításával?

A bizottság tagjai 6 igen szavazattal, ellenszavazat nélkül szavaztak.

Sándor Zsombor, a bizottság elnökhelyettese

Az óvoda pedagógiai Programja 135 oldalas, mely szintén módosításra kerül. Az óvodavezető szépen levezette – több oldalon keresztül – a változtatásokat, melyet javaslok elfogadásra.
Molnár Gyula képviselő, a bizottság elnöke

Megkérdezem a bizottság tagjaitól, hogy ki ért egyet a Százszorszép Óvoda Pedagógiai Programjának módosításával?

A bizottság tagjai 6 igen szavazattal, ellenszavazat nélkül szavaztak.

A szavazásokat összesítve a bizottság a következő határozatot hozta:

10/2024. (X.22.) P.Ü.H.V. Biz.hat.

Százszorszép Óvoda alapdokumentumainak módosítása

(SZMSZ, Házirend, Pedagógiai Program)











H a t á r o z a t
1./ A Pénzügyi, Ügyrendi, Humán és Városgazdálkodási Bizottság úgy határoz, hogy javasolja a Százszorszép Óvoda SZMSZ-nek módosítását, a Házirend módosítását valamint a Pedagógia Program módosítását elfogadni a testületnek.
2./ Ezen határozatról értesül:

- Sándor Zsombor képviselő, a bizottság elnökhelyettese
IX. Napirend:
        9.) Duna-Tisza közi Hulladékgazdálkodási és Környezetvédelmi 

             Önkormányzati Társulás Társulási Megállapodásának módosítása

             Előterjesztő: Vörös Sándor polgármester
             Előterjesztésért felelős: Vörös Sándor polgármester

            Témafelelős: Molnár Gyula képviselő, a bizottság elnöke
Molnár Gyula képviselő, a bizottság elnöke

A Társulás Társulási Megállapodásában több olyan rendelkezés is található, amelynek tartalma a helyi önkormányzati választások eredményével függ össze.

A Társulási Megállapodás választásokkal összefüggően módosítandó pontjai az alábbiak:

A Társulási Megállapodás II./2. pontja tartalmazza a Társulás tagjainak (tagtelepüléseinek) (a továbbiakban: Tagok) és az érintett települések polgármestereinek a felsorolását, amely 34 településen változott. A Társulási Megállapodás IX/1.2 pontja szerint „A Társulási Tanács tagjának megbízatása legfeljebb önkormányzati tisztsége megszűnéséig, vagy delegálása - valamennyi általa képviselt Tag képviselő-testülete által történő - visszavonásáig szól.” Az 1. pontban jelzett változásokra tekintettel a Társulási Tanács egyes tagjainak megbízatása, önkormányzati tisztségük megszűnésére tekintettel megszűnt. A választásokra tekintettel megszűnt Dr. Sztachó-Pekáry István Kecskemét megyei jogú város alpolgármestere, Nagyné Balogh Csilla, Fülöpháza község polgármestere, Basky András, Lajosmizse város polgármestere, Horváth Tibor, Pécel város polgármestere és Bencze István, Dömsöd nagyközség polgármestere önkormányzati tisztsége, így a Társulási Tanácsban betöltött megbízatásuk is véget ért. Javaslom a Társulási megállapodás módosítását elfogadni.
Megkérdezem a bizottság tagjaitól, hogy ki ért egyet a Duna-Tisza közi Hulladékgazdálkodási és Környezetvédelmi Önkormányzati Társulás Társulási megállapodásának módosításával?

A bizottság tagjai 6 igen szavazattal, ellenszavazat nélkül az alábbi határozatot hozták:

11/2024. (X.22.) P.Ü.H.V. Biz.hat.

Duna-Tisza közi Hulladékgazdálkodási és Környezetvédelmi  

Önkormányzati Társulás Társulási Megállapodásának módosítása











H a t á r o z a t
1./ A Pénzügyi, Ügyrendi, Humán és Városgazdálkodási Bizottság megtárgyalta a Duna-Tisza közi Hulladékgazdálkodási és Környezetvédelmi Önkormányzati Társulás Társulási Megállapodása módosítását és javasolja elfogadni az V. számú módosítását a határozat melléklete szerinti tartalommal. 

2./ Ezen határozatról értesül:

- Molnár Gyula képviselő, a bizottság elnöke
X. Napirend:
     10.) Vállalkozási szerződés módosítása az ebrendészeti, állatmentési 

             tevékenység ellátására vonatkozóan

             Előterjesztő: Vörös Sándor polgármester
             Előterjesztésért felelős: Nagy Erzsébet jegyző
            Témafelelős: Molnár Gyula képviselő, a bizottság elnöke
Molnár Gyula képviselő, a bizottság elnöke

Az Alpha-Vet Kft. megküldte az ebrendészeti, állatmentési tevékenység ellátására vonatkozóan a vállalkozási szerződés módosítását. A díjak változása 2025. január 1-jétől lesznek esedékesek. Javaslom a módosítás elfogadását.

Megkérdezem a bizottság tagjaitól, hogy ki ért egyet a határozati javaslat elfogadásával?

A bizottság tagjai 6 igen szavazattal, ellenszavazat nélkül az alábbi határozatot hozták:

12/2024. (X.22.) P.Ü.H.V. Biz.hat.

Vállalkozási szerződés módosítása az ebrendészeti, állatmentési
tevékenység ellátására vonatkozóan






















H a t á r o z a t
1./ A Pénzügyi, Ügyrendi, Humán és Városgazdálkodási Bizottság megtárgyalta az Alpha-Vet Állatgyógyászati Kft-vel (8000 Székesfehérvár, Homoksor 7.) megkötött vállalkozási szerződés 1. sz. mellékletét - település kiszállási árai – javasolja módosítani 2025. január 1-jétől az előterjesztés alapján.

2./ Ezen határozatról értesül:

- Molnár Gyula képviselő, a bizottság elnöke
Nyílt ülés keretében több napirend nem volt, a bizottság elnöke megköszönte a megjelenést a bizottsági tagok munkáját, majd az ülést 1458-kor bezárta.

Kmft.


       Molnár Gyula


                                       Aranyi János Gábor
                       Képviselő                                                        
           Képviselő  

                a bizottság elnöke                                                            a bizottság elnökhelyettese

